open-index/open-wikipedia-markdown huggingface dataset:
আতিক উল্লাহ

**মো. আতিক উল্লাহ** (মৃত্যু: ১৫ সেপ্টেম্বর ২০০১) বাংলাদেশের হবিগঞ্জ জেলার আইনজীবী ও বাংলাদেশ জাতীয়তাবাদী দলের রাজনীতিবিদ ছিলেন। হবিগঞ্জ-৩ (সদর-লাখাই) আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে নির্বাচিত সংসদ সদস্য।

## প্রাথমিক জীবন
অ্যাডভোকেট মো. আতিক উল্লাহ [হবিগঞ্জ জেলার নিজামপুর ইউনিয়নের বাগুনীপাড়া গ্রামে জন্ম গ্রহন করেন।

== রাজনৈতিক ও কর্মজীবন ==
আতিক উল্লাহ [হবিগঞ্জ জেলা বিএনপির সাবেক সভাপতি। তিনি হবিগঞ্জ-৩ (সদর-লাখাই) আসন থেকে বাংলাদেশ জাতীয়তাবাদী দলের মনোনয়নে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হন।

১৯৯১ ও জুন ১৯৯৬ সালের নির্বাচনে বিএনপির হয়ে লড়ে পরাজিত হন।

## মৃত্যু
আতিক উল্লাহ ১৫ সেপ্টেম্বর ২০০১ সালে মৃত্যুবরণ করেন।

## তথ্যসূত্র

বিষয়শ্রেণী:২০০১-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বাপ্তা ইউনিয়ন

**বাপ্তা,** বাংলাদেশের ভোলা জেলার অন্তর্গত, ভোলা সদর উপজেলার একটি ইউনিয়ন।

## আয়তন
বাপ্তা ইউনিয়নের আয়তন ১২,৮৮৭ একর।

## প্রশাসনিক কাঠামো
বাপ্তা ইউনিয়ন ভোলা সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বাপ্তা ইউনিয়নের মোট জনসংখ্যা ৩৬,৫৪৮ জন। এর মধ্যে পুরুষ ১৭,৯২৭ জন এবং মহিলা ১৮,৬২১ জন। মোট পরিবার ৭,৩৯২টি।

## শিক্ষা
২০১১ সালের আদমশুমারি অনুযায়ী বাপ্তা ইউনিয়নের সাক্ষরতার হার ৫১.৪%।

## আরও দেখুন
* ভোলা সদর উপজেলা
* ভোলা সদর থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:ভোলা সদর উপজেলার ইউনিয়ন
ইরুভার

***ইরুভার*** () হচ্ছে ১৯৯৭ সালে মুক্তিপ্রাপ্ত একটি তামিল চলচ্চিত্র। মণি রত্নমের পরিচালনায় এই চলচ্চিত্রটিতে অভিনয় করেছিলেন মোহনলাল, ঐশ্বর্যা রায়, তাবু, গৌতমী, নছর, প্রকাশ রাজ এবং রেবতী। চলচ্চিত্রটি ছিলো একটি রাজনৈতিক-নাট্য ধারার চলচ্চিত্র এবং এটি তামিলনাড়ু রাজ্যের চলচ্চিত্র এবং রাজনীতি নিয়ে ছিলো। ঐশ্বর্যা রায় অভিনীত প্রথম তামিল এবং প্রথম চলচ্চিত্র এটিই ছিলো। এ আর রহমান চলচ্চিত্রটির সঙ্গীত পরিচালক ছিলেন এবং গানের কথা বৈরামুথু লিখেছিলেন।
## অভিনয়ে
* মোহনলাল - আনন্দ
* তাবু - সেনতামারাই
* রেবতী - মারাগাথাম
* ঐশ্বর্যা রায় - পুষ্পবল্লী এবং কল্পনা (দ্বৈত চরিত্র)
* গৌতমী - রমণী
* প্রকাশ রাজ - তামিলসেলভান
* নছর- আইয়া ভেলুতাম্বি
* মধু - একটি গানে (নারুমুগায়ে'তে আবির্ভাব)
## প্রযোজনা
### বিকাশ
১৯৯৫ সালের অক্টোবরে মণি রত্নম *আনন্দ* নামে একটি চলচ্চিত্র বানাবেন বলে বলেন যেটাতে মোহনলাল, ঐশ্বর্যা রায় এবং নানা পাটেকর থাকবে বলে বলেন। প্রাথমিকভাবে এরকম বলা হচ্ছিলো যে এই চলচ্চিত্রটি তামিল জাতীয়তাবাদী জঙ্গি সংগঠন লিবারেশন টাইগার্স অব তামিল ইলম এর নেতা ভেলুপিল্লাই প্রভাকরণ এবং তার সহযোগী গোপালস্বামী মহেন্দ্ররাজাকে নিয়ে, আর ঐশ্বর্যা রায় এর চরিত্র নাকি ভারতের সাবেক প্রধানমন্ত্রী ইন্দিরা গান্ধীর হবে বলে বলা হচ্ছিলো। মণি রত্নম পরে চলচ্চিত্রটির নাম *ইরুভার* (যুগল) রেখে এটাকে বর্ষীয়ান তামিল চলচ্চিত্র অভিনেতা এবং এমজিআর এবং আরেক রাজনীতিবিদ করুণানিধি মুথুবেল এর জীবনের উপর ভিত্তি করে চলচ্চিত্রটি বানানোর ঘোষণা দেন।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৭-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতীয় রাজনৈতিক রোমাঞ্চকর চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:মাদুরাইয়ে ধারণকৃত চলচ্চিত্র
বিষয়শ্রেণী:১৯৬০-এর দশকের পটভূমিতে চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:অভিনয়শিল্পী সম্পর্কে চলচ্চিত্র
বিষয়শ্রেণী:চলচ্চিত্রনির্মাণ সম্পর্কে চলচ্চিত্র
বিষয়শ্রেণী:গণমাধ্যম ব্যক্তি সম্পর্কে চলচ্চিত্র
বিষয়শ্রেণী:মণি রত্নম পরিচালিত চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:চালাকুড়িতে ধারণকৃত চলচ্চিত্র
অযোধ্যা বিবাদ

থাম্ব|ডান|অযোধ্যার বিতর্কিত জমির মানচিত্র।
**অযোধ্যা বিবাদ** ভারতের রাজনৈতিক, ঐতিহাসিক এবং সামাজিক-ধর্মীয় বিতর্ক, উত্তর প্রদেশের অযোধ্যা শহরের একটি জমিরকে কেন্দ্র করে। বিবাদটি হিন্দু দেবতা রামের জন্মস্থান হিসাবে হিন্দুদের মধ্যে ঐতিহ্যগতভাবে বিবেচিত স্থানের নিয়ন্ত্রণ, এবং ঘটনাস্থলে অবস্থিত বাবরি মসজিদের ইতিহাস ও অবস্থান এবং পূর্ববর্তী হিন্দু মন্দিরটি ভেঙে ফেলে বা মন্দিরের ভিতের উপর মসজিদ তৈরি করা হয়েছিল কিনা তা নিয়ে শুরু হয়।

বাবরি মসজিদ একটি রাজনৈতিক সমাবেশ চলাকালীন ধ্বংস হয়ে যায়, যা ১৯৯২ সালের ডিসেম্বর দাঙ্গায় রূপান্তরিত হয়। পরবর্তীতে জমি শিরোনামের মামলাটি এলাহাবাদ হাইকোর্টে দায়ের করা হয়, যার রায় ৩০ সেপ্টেম্বর, ২০১০ সালে দেওয়া হয়। তিন বিচারপতি নিয়ে এলাহাবাদ হাইকোর্টের রায় ছিল যে, অযোধ্যার বিতর্কিত ২.৭ একর (১.১২ হেক্টর) জমিটি তিনটি ভাগে বিভক্ত করা হবে, যেখানে ১/৩ অংশ রাম ললায় বা হিন্দু মহাসভার প্রতিনিধিত্বকারী শিশু রামের হাতে যায়, ১/৩ অংশ যায় সুন্নি ওয়াকফ বোর্ডের হাতে এবং বাকি ১/৩ অংশ যায় নির্মোহী আখড়ার হাতে। রায়টি নিশ্চিত করে যে এই বিতর্কিত স্থানটি হিন্দুদের বিশ্বাস অনুসারে রামের জন্মস্থান ছিল এবং বাবরি মসজিদ একটি হিন্দু মন্দির ভেঙে দেওয়ার পরে নির্মিত হয়। এছাড়া রায়ে উল্লেখ করা হয় যে মসজিদটি ইসলামের তত্ত্ব অনুসারে নির্মিত হয়নি।

পাঁচ বিচারপতি নিয়ে গঠিত ভারতের সর্বোচ্চ ন্যায়ালয়ের (সুপ্রিম কোর্ট) বেঞ্চে ২০১৯ সালে আগস্ট থেকে অক্টোবর পর্যন্ত অযোধ্যা বিবাদের মামলা শুনেছে। ৯ নভেম্বর ২০১৯ সালে, সুপ্রিম কোর্ট জমিটিকে হিন্দু মন্দির তৈরির জন্য একটি ট্রাস্টের হাতে হস্তান্তর করার আদেশ দেয়। রায়ে মসজিদটি নির্মাণের জন্য সুন্নি ওয়াকফ বোর্ডকে বিকল্প পাঁচ একর জমি দেওয়ার জন্য সরকারের প্রতি নির্দেশ দেওয়া হয়।
## কালপঞ্জি

## আরও দেখুন

* রাম মন্দির, অযোধ্যা
* বাবর মসজিদ
* বাবরি মসজিদ ধ্বংস

## তথ্যসূত্র

## উৎসগুলি

* 
* 
* 
* 
* 
* 
* 
* 
* 
* 
** 
** 
* 
* 
* 
* 
* 
* 
* 

## আরও পড়ুন

* 
* Dubashi, Jay (1992). The Road to Ayodhya. Delhi: South Asia Books.
* 
* 
* 
* 
* 
* Jain, Meenakshi *The Battle for Rama: Case of the Temple at Ayodhya* (Aryan Books International, 2017), .
* 
* 
* 
* 
* 
* Arun Shourie, Arun Jaitley, Swapan Dasgupta, Rama J Jois: The Ayodhya Reference: Supreme Court Judgement and Commentaries. 1995. New Delhi:Voice of India. 
* Arun Shourie, Sita Ram Goel, Harsh Narain, Jay Dubashi and Ram Swarup. Hindu Temples - What Happened to Them Vol. I, (A Preliminary Survey) (1990) 
* 
* 
* 
* History versus Casuistry: Evidence of the Ramajanmabhoomi Mandir presented by the Vishwa Hindu Parishad to the Government of India in December–January 1990-91. New Delhi: Voice of India.

## বহিঃসংযোগ
* Ayodhya Verdict Live Updates

* Nirmohi Akhara ready for out-of-court settlement – TCN News
* Ram Janmabhoomi Babri Masjid – Ayodhya Bench: Gist of Judgments at *[[Allahabad High Court]]*
* 
* 

বিষয়শ্রেণী:অযোধ্যা
বিষয়শ্রেণী:ভারতে ধর্মীয় বিতর্ক
কাবা মা কেই

" **কাবা মা কেই** " (;) হল বর্মী সঙ্গীত এবং ১৯৪৭ সাল থেকে মিয়ানমারের জাতীয় সংগীত। এটি দুটি অংশ নিয়ে গঠিত, প্রথমটি ঐতিহ্যবাহী বর্মী শৈলীর স্তবক, দ্বিতীয় স্তবকটি পশ্চিমা-শৈলীর ঐকতানে বিভক্ত।

## ইতিহাস
কাবা মা কেই সঙ্গীতটির সুর ও কথা সায়া টিন লিখেছিলেন  এবং ১৯৪৭ সালে বার্মিজ জাতীয় সংগীত হিসাবে এটি গৃহীত হয়।

২০০৮ সালের মিয়ানমারের সংবিধান অনুসারে, "কাবা মা কেই" এর সম্পূর্ণ সংস্করণটি ঐতিহ্যবাহী বর্মী শৈলী এবং পশ্চিমা ধাঁচের উভয় বিভাগকে সমন্বিত হিসাবে নির্দিষ্ট করা হয়েছে। সম্পূর্ণ সংস্করণটি সাধারণত ঘরোয়া অনুষ্ঠানে ব্যবহৃত হয়।

যারা *কাবা মা কেই* পরিবেশন করেন তারা জাতি এবং তার জাতীয় সংগীতের প্রতি শ্রদ্ধা প্রদর্শনের জন্য পরিবেশন শেষে মাথা ঝোঁকান। এটি দীর্ঘকাল ধরে মিয়ানমারে চলে আসা ঐতিহ্য।

## গানের কথা

### বর্মী কথা

### অনুবাদ

## তথ্যসূত্র

## বহিঃসংযোগ

* বার্মা / মিয়ানমার: ''কাবা মা কেই'' - বার্মা / মিয়ানমারের জাতীয় সংগীতের অডিও, তথ্য এবং গানের সাথে 
* ''গা বা মাজে বা মা পাই'' ( ''এমআইডিআই'' ফাইল)
* পত্রক সংগীত (বার্মা দূতাবাস থেকে ওয়াশিংটন)

বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:এশীয় জাতীয় সঙ্গীত
বিষয়শ্রেণী:বর্মী সঙ্গীত
বিষয়শ্রেণী:এশীয় সঙ্গীত
বিষয়শ্রেণী:১৯৪৭-এ রচিত
বিষয়শ্রেণী:মিয়ানমারের জাতীয় প্রতীক
পারথালে পারাভাসাম

***পারথালে পারাভাসাম*** (; ) হচ্ছে ২০০১ সালে মুক্তিপ্রাপ্ত একটি তামিল চলচ্চিত্র। কৈলাস বলচন্দ যিনি ছিলেন তামিল চলচ্চিত্র শিল্পের খ্যাতিমান পরিচালক এই চলচ্চিত্রটির পরিচালনা করেছিলেন এবং এটি ছিলো তার বানানো ১০০তম চলচ্চিত্র। কৈলাস বলচন্দের নিজেরই প্রযোজনা প্রতিষ্ঠান কবিতালয় প্রোডাকশন্সের ব্যানারে চলচ্চিত্রটি নির্মিত হয়েছিলো। চলচ্চিত্রটিতে মুখ্য ভূমিকা ছিলেন মাধবন এবং সিমরান, এছাড়াও স্নেহা, রাঘব লরেন্স, বিবেক এবং বালি ছিলেন। এ আর রহমান ছিলেন চলচ্চিত্রটির গানগুলোর সুরকার এবং গীতিকার ছিলেন বালি এবং না. মুথুকুমার এবং বৈরামুথু।

২০০১ সালের ১৪ই নভেম্বর মুক্তি পাওয়া চলচ্চিত্রটি বক্স অফিসে মুখ থুবড়ে পড়ে গিয়েছিলো।
## অভিনয়ে
*মাধবন - মাধব
*সিমরান - সিমি
*রাঘব লরেন্স - আড়াগু
*স্নেহা - চেল্লা
*বালি - বালা
*বিবেক - কুমার
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ভারতীয় নাট্য চলচ্চিত্র
এসকে ফিল্মস

**এসকে ফিল্মস** হচ্ছে একটি বাংলাদেশী চলচ্চিত্র প্রযোজনা ও পরিবেশনা সংস্থা। এর প্রতিষ্ঠাতা শাকিব খান। ২০১৪ সালে হিরো দ্যা সুপারস্টার সিনেমা দিয়ে শুরু হয় যাত্রা।

## ইতিহাস
২০১৪ সালে শাকিব খান এসকে ফিল্মস নামের একটি প্রযোজনা সংস্থা প্রতিষ্ঠা করেন। ফেব্রুয়ারি ২০২০-এর হিসাব অনুযায়ী তিনি তিনটি চলচ্চিত্র প্রযোজনা করেছেন। ৫ বছর পর ২০১৯ সালে তার নিজস্ব প্রযোজনা সংস্থা এসকে ফিল্মসের ব্যানারে পাসওয়ার্ড চলচ্চিত্রের মাধ্যমে পুনরায় প্রযোজনায় ফেরেন এই অভিনেতা। এটি মুক্তির দিক দিয়ে তার প্রযোজিত দ্বিতীয় চলচ্চিত্র। এর আগে ২০১৮ সালে তিনি হিমেল আশরাফ পরিচালিত প্রিয়তমা নামে একটি চলচ্চিত্র প্রযোজনায় হাত দেন। চলচ্চিত্রটিতে তার বিপরীতে অভিনয় করেন ইধিকা পাল। চলচ্চিত্রটি ঈদুল আযহায় মুক্তি পায়। তার সর্বশেষ প্রযোজিত চলচ্চিত্র বীর, যা ২০২০ সালের ভালোবাসা দিবস উপলক্ষে মুক্তি পায়। এর আগে ২০১৯ সালে তিনি একসঙ্গে চারটি চলচ্চিত্র প্রযোজনার ঘোষণা দেন।

## চলচ্চিত্রের তালিকা

## তথ্যসূত্র

## বহিঃসংযোগ
* 

* ইউটিউবে এসকে ফিল্মস


বিষয়শ্রেণী:২০১৪-এ প্রতিষ্ঠিত কোম্পানি
বিষয়শ্রেণী:বাংলাদেশের গণমাধ্যম কোম্পানি
বিষয়শ্রেণী:বাংলাদেশের চলচ্চিত্র সংস্থা
বিষয়শ্রেণী:চলচ্চিত্র স্টুডিও
বিষয়শ্রেণী:বাংলাদেশের চলচ্চিত্র সংস্থা
আমির আটলাস খান

**আমির আটলাস খান** (জন্ম ৩০ জুলাই ১৯৯০ পেশোয়ারে ) একজন পাকিস্তানি পেশাদার স্কোয়াশ খেলোয়াড়। তিনি প্রাক্তন বিশ্বচ্যাম্পিয়ন জনশের খানের ভাগ্নে। 

## ব্যক্তিগত জীবন
তাঁর বাবা আটলাস খান একসময় শীর্ষস্থানীয় আন্তর্জাতিক খেলোয়াড় ছিলেন। প্রথম থেকেই তিনি আমিরের কোচের মতো ছিলেন, যার কাছ থেকে আমির সবসময় কঠোর প্রশিক্ষণ পেয়েছেন।

## পেশা
২০০৭ সাল খানের সবচেয়ে সফল বছর এবং তার র‌্যাঙ্কিং বৃদ্ধি পেয়েছে। তিনি ২০০৭ গভর্নর এনডাব্লুএফপি আন্তর্জাতিক এবং ২০০৭ পিএসএফ আন্তর্জাতিক ম্যাচে চূড়ান্ত হয়েছিলেন, তবে উভয় সময়েই তিনি মনসুর জামানকে পরাজিত করেছিলেন। আগস্টে তিনি মালয়েশিয়ার মোহাম্মদ আজলান ইস্কান্দারকে হারিয়ে প্রথম সিএএস আন্তর্জাতিক শিরোপা জিতে আরও এক ধাপ এগিয়ে গিয়েছিলেন।

২০০২ সাল থেকে ১০০৯ সাল পর্যন্ত আমির তার সর্বোচ্চ র‌্যাঙ্কিংয়ে ১৪ তম স্থানে রয়েছেন এবং বর্তমান পাকিস্তানের স্কোয়াশ খেলোয়াড়ের তালিকায় প্রথম স্থানে য়েছেন।

খান চীনের গুয়াংজুতে ২০১০ সালের এশিয়ান গেমসে পৃথক ইভেন্টে রৌপ্যপদক জিতেছিলেন। 

### ২০১৩ এশিয়ান স্কোয়াশ চ্যাম্পিয়নশিপ
এশিয়ান স্কোয়াশ চ্যাম্পিয়নশিপ ২০১৩-এ, খান তিনটি সেটে কুয়েতের আবদুল্লাহ আল মেজায়ানকে পরাভূত করে ১৪ বছরের মধ্যে প্রথম পাকিস্তানি হয়ে এই শিরোপা জয় করেছেন। 

## তথ্যসূত্র

## বহিঃসংযোগ

* Aamir Atlas Khan
* Aamir Atlas Khan
* Aamir Atlas Khan

বিষয়শ্রেণী:পশতু ব্যক্তি
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:পাকিস্তানি পুরুষ স্কোয়াশ খেলোয়াড়
বিষয়শ্রেণী:কমনওয়েলথ গেমসে পাকিস্তানের প্রতিযোগী
বিষয়শ্রেণী:এশিয়ান গেমসে রৌপ্যপদক বিজয়ী পাকিস্তানি
বাংলাদেশ জাতীয় নারী ভলিবল দল

**বাংলাদেশ জাতীয় মহিলা ভলিবল দল** হল বাংলাদেশের একটি জাতীয় মহিলা ক্রীড়া দল যা মহিলাদের আন্তর্জাতিক ভলিবল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ভলিবল ফেডারেশন কর্তৃক নিয়ন্ত্রিত ও পরিচালিত হয়।
## তথ্যসূত্র

## বহিঃসংযোগ
*FIVB profile

বিষয়শ্রেণী:এশিয়ার জাতীয় ভলিবল দল
বিষয়শ্রেণী:বাংলাদেশে ভলিবল
বিষয়শ্রেণী:বাংলাদেশের জাতীয় ক্রীড়া দল
বিষয়শ্রেণী:জাতীয় ভলিবল দল
রিজিয়া পরম্পরা

**রিজিয়া পরম্পরা** বাংলাদেশের সমৃদ্র উপকুরবর্তী জেলা কক্সবাজারে অবস্থিত একটি বহু পরিবার ভিত্তিক আবাসিক ভবন যা আধুনিক ধারার স্থাপত্ ভাবনা অনুসরণ করে নির্মাণ করা হয়েছে । স্থপতি আসিফ এম. আহসানুল হক এবং স্থপতি আরিফা আখতার যৌথভাবে ডিজাইন করেন। প্রকল্পটি ২০১৮ সালে আর্কএশিয়া স্থাপত্য পুরস্কার অর্জন করে। ইতপূর্বে ২০১৭ সালে বার্জার পুরস্কারও অর্জন করে।

## বর্ণনা

কলাতলি এলাকায় ৮ কাঠা যায়গার উপরে  ছয়তলা বাড়ির প্রতি তলায় সর্বোচ্চ আয়তন আড়াই হাজার বর্গফুট।  প্রতি তলা ভাগ করে দেয়া হয়েছে দুটো আবাসন ইউনিটে। ভবনের নিচতলায় গাড়ী পাকিং পরিসর। চারদিক উন্মুক্ত করে দেয়া হয়েছে সবুজ পরিসরের সাথে। খোলা উঠোন, চলাচলের পথ আর গাড়ি রাখার যায়গা একাকার হয়ে হয়ে উঠেছে। লাল ইটের তৈরী দেয়াল, জানালায় কাঠের ফ্রেমে স্বচ্ছ কাচের পাল্লা, গ্রীষ্মের দুপুর তপ্ত রোদের হাত থেকে বাঁচতে জানালায় সামান্য বাকা করে কনক্রিটের খড়খড়ি বসানো।  প্রতিটা জিনিসই প্রযোজনের তাকিদে তৈরী কিন্তু শিল্প ও সৌন্দর্যের সকল নিয়মকে পূরন করেই এর সংযোজন। 
বাড়ি করার আগে থেকেই বেশ কিছু গাছগাছালির সমাহার ছিলো এখানে। গৃহকর্তার ইচ্ছা যতটা সম্ভব সবুজকে বাঁচিয়ে কাজ করতে হবে। প্রতিটা আবাসন ইউনিটে তিনটি করে শয়নকক্ষ। প্রশস্ত বারান্দা সামনের বাগানের দিকে মুখ করে আছে। মেহমানখানা, খাবার ঘর থাকছে  অন্যান্ন অনুষঙ্গ সহকারে। একদম উপরের ছাদকে সাজানো হয়েছে সবার ব্যবহারের জন্য।

রিজিয়া পরম্পরার নকশার পাশাপাশি ভবনের নির্মাণ ব্যবস্থাপনাও স্থপতিদ্বয় নিজেরা তদারক করেছেন। বাড়ির স্বত্তাধিকারীগন নিশ্চিন্তে তাদের উপর দ্বায়িত্ব ছেড়ে দিয়েছেন। নির্মাণ ব্যবস্থাপনায় স্থানীয় কর্মী এবং সহজলভ্য নির্মাণ উপকরনের দিকে নজর দিয়েছেন, দ্রশ্যমান অংশ্ওে এই ইটকেই ব্যবহার করা হয়েছে। ফলে আলাদা আস্তর বা রংয়ের প্রয়োজন হয়নি। এমনকি ভবনের ভিতরের অনেক যায়গায় আস্তর ছাড়া ছাদ ব্যবহার করা হয়েছে। রিজিয়া পরম্পরার ভবনের নির্মাণ কাজে সে স্থানীয় ধাচের একটি পরিশীলিত রূপের ছাপ প্ওায়া যায়।

## স্থাপত্য শৈলী

স্থপতিদের কথা অনুযায়ী মুলত তিনটি বিষয়কে প্রাধান্য দিয়ে ডিজাইন চিন্তা করেছেন।

*প্রথমত,* বিভিন্ন সময় অনুভূতি এবং গল্পের স্মারক পরিসর তৈরী করা। । মুক্ত ছাদ ও  বারান্দা বৃস্টি ও পানিকে অনুমতি দিচ্ছে নিজের আঙিনায় আসার, ছায়া ঢাকা অন্তর্মুখী বারান্দা গরমের সময়েও বাহিরের সৌন্দর্যকে উপভোগের সুযোগ করে দিচ্ছে।

*দ্বিতীয়ত*, ভবনের কাঠামো এবং কক্ষ বিন্যাস এমনভাবে করা হয়েছে যেন অন্তস্থ পরিসরে সবচেয়ে বেশি প্রাকৃতিক বাতাস এবং আলোর খেলা জমে ওঠে। কৃত্রিম আলো বা বাতাসের প্রয়োজনীয়তা কমে যাবে এভাবে আসলে এনার্জি খরচ বেচে যাবে উল্লেযোগ্য হারে।

এর পাশাপাশি *তৃতীয়* বিষয় হচ্ছে ভবনের উলম্ব পরিসরকেও দৃশ্যমান এবং অনুভ’তির সুতোয় বেধে বিস্তুত সবুজের সাথে সংডোগ তৈরী করা। সামনের ছেড়ে দেয়া পরিসর আর  খেলার যায়গা মিলে ভবিষ্যত প্রজন্মের জন্য হবে অনেক সুখকর স্মৃতির সাক্ষী।

## তথ্যসূত্র

বিষয়শ্রেণী:স্থাপত্য
বিষয়শ্রেণী:স্থাপনা
বিষয়শ্রেণী:২০১৬-এ বাংলাদেশে প্রতিষ্ঠিত
ভেলাইকরন

***ভেলাইকরন*** () হচ্ছে ১৯৮৭ সালে মুক্তিপ্রাপ্ত একটি তামিল ভাষার চলচ্চিত্র। ১৯৮২ সালের হিন্দি চলচ্চিত্র *[[নমক হালাল]]*-এর পুনঃনির্মাণ এই চলচ্চিত্রে অমিতাভ বচ্চনের পুনর্নির্মিত চরিত্রে রজনীকান্ত অভিনয় করেছিলেন, শরৎ বাবু ছিলেন শশী কাপুরের ভূমিকায় এবং অমলা ছিলেন স্মিতা পাতিলের চরিত্রে। ১৯৮৭ সালের ৭ই মার্চ মুক্তি তারিখে মুক্তি পাওয়া এই চলচ্চিত্রটির পরিচালক ছিলেন এসপি মুথুরমণ এবং কাহিনীকার ছিলেন কৈলাস বলচন্দ। প্রকৃত হিন্দি চলচ্চিত্রটির মত এই চলচ্চিত্রটিও ব্যবসাসফল এবং দর্শকপ্রিয় হয়েছিলো। চলচ্চিত্রটির সঙ্গীত পরিচালক ছিলেন ইলাইয়ারাজা যিনি হিন্দি চলচ্চিত্রটির বাপ্পী লাহিড়ীর মত এই চলচ্চিত্রটির গানগুলোকেও জনপ্রিয় করতে পেরেছিলেন।
## অভিনয়ে
*রজনীকান্ত - রঘুপতি
*শরৎ বাবু - রাজকুমার
*অমলা - কৌশল্য
*কে আর বিজয়া - সাবিত্রী
*নছর - পৌন্ডরাজ
## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
অমলা আক্কিনেনি

**অমলা আক্কিনেনি** হচ্ছেন ভারতের একজন চলচ্চিত্র অভিনেত্রী। তিনি তামিল, তেলুগু, কন্নড়, মালায়ালাম এবং হিন্দি চলচ্চিত্রে অভিনয় করেছিলেন। তিনি অভিনয় থেকে অবসর নিয়েছিলেন ১৯৯২ সালে কারণ তিনি ঐ বছর বিয়ে করেছিলেন, পরবর্তী জীবনে (২০১২ সালে) তিনি আবার অভিনয়ে ফিরে আসেন এবং একজন সমাজকর্মী হন। তিনি তার চলচ্চিত্র কর্মজীবনে দুটি ফিল্মফেয়ার পুরস্কার দক্ষিণ জিতেছিলেন, একটি জিতেছিলেন ১৯৯১ সালের মালয়ালম চলচ্চিত্র *উল্লাড়াকাম* এর জন্য এবং আরেকটি ২০১২ সালের তেলুগু চলচ্চিত্র *লাইফ ইজ বিউটিফুল* এর জন্য। অমলা এনজিও প্রতিষ্ঠান 'ব্লু ক্রস হায়দ্রাবাদ' এর একজন সহ-প্রতিষ্ঠাতা, এটি তেলেঙ্গানা প্রদেশের বন্যপ্রাণী এবং অন্যান্য প্রাণীদের অধিকার রক্ষায় কাজ করে।

## প্রাথমিক জীবন
অমলার পুরো নাম অমলা মুখার্জী, তিনি পশ্চিমবঙ্গে জন্মেছিলেন, তার বাবা ভারতীয় নৌবাহিনীতে কর্মকর্তা ছিলেন আর মা ছিলেন একজন আইরিশ। চেন্নাই শহরের কলক্ষেত্র নাম্নী শিক্ষাপ্রতিষ্ঠান থেকে অমলা 'ভারত নাট্যম' নৃত্য এ প্রশিক্ষণ নিয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:আইরিশ বংশোদ্ভূত ভারতীয় ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলাক্ষেত্র ফাউন্ডেশনের প্রাক্তন শিক্ষার্থী
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
বিষয়শ্রেণী:সিনেমা পুরস্কার বিজয়ী
গান্ধীনগর জেলা

**গান্ধীনগর জেলা** ভারতের গুজরাত রাজ্যের একটি জেলা এবং এটি গুজরাতের প্রশাসনিক বিভাগ। এর সদর দপ্তর গান্ধীনগরে, যেটি এই রাজ্যের রাজধানী। এটি ১৯৬৪ সালে সংগঠিত হয়েছিল।
এটি ৬৪৯&nbsp;বর্গ কিলোমিটার অঞ্চল জড়ে বিস্তৃত এবং এখানকার জনসংখ্যা ১,৩৯১,৭৫৩, যার মধ্যে ৩৫.০২% শহরের বাসিন্দা (২০০১ আদমশুমারি)। জেলায় গান্ধীনগরসহ তিনটি শহরতলি রয়েছে, বাকি দুটি হল মোতেরা এবং আদালাজ। জেলার চারটি তহশিল হল - গান্ধীনগর, কালোল আইএনএ, দহেগাম এবং মনসা। এখানে ২১৬টি গ্রাম রয়েছে। গান্ধীনগর জেলার উত্তর-পূর্বে আছে সবরকাণ্ঠা ও আরাবল্লি জেলা, দক্ষিণ-পূর্বে খেদা জেলা, দক্ষিণ-পশ্চিমে আহমেদাবাদ জেলা এবং উত্তর-পশ্চিমে মেহসানাজেলা।

গান্ধীনগর শহরটি সরখেজ-গান্ধীনগর মহাসড়ক দিয়ে আহমেদাবাদের সাথে এবং আহমেদাবাদ - বড়োদরা মহাসড়ক পথে বড়োদরার সাথে সংযুক্ত। এই তিনটি শহর গুজরাত ও পশ্চিম ভারতে জনসংখ্যায় শীর্ষে আছে এবং এরা বাণিজ্যিক কেন্দ্রস্থল গঠন করেছে।

গান্ধীনগর শহর হল চণ্ডীগড় (হরিয়ানা ও পাঞ্জাব, ভারতের রাজ্য রাজধানী) শহরের মতো একটি সুপরিকল্পিত শহর। এখানে ৩০টি সেক্টর রয়েছে যার প্রতিটি দৈর্ঘ্যে এবং প্রস্থে ১&nbsp; কিলোমিটার করে। প্রতিটি সেক্টরে একটি প্রাথমিক বিদ্যালয়, একটি মাধ্যমিক বিদ্যালয়, একটি উচ্চ মাধ্যমিক বিদ্যালয়, একটি মেডিকেল চিকিৎসালয়, একটি কেনাকাটার কেন্দ্র (শপিং সেন্টার) এবং একটি রক্ষণাবেক্ষণ অফিস রয়েছে।

গান্ধীনগরে নিকটস্থ তথ্যপ্রযুক্তি শহর (ইনফোসিটি) রয়েছে যেখানে তথ্যপ্রযুক্তি (আইটি) সংস্থাগুলির কর্মক্ষেত্র রয়েছে। টিসিএস, সাইবাজ ইত্যাদির মতো অনেক বড় আইটি সংস্থা ইনফোসিটিতে রয়েছে, পিসিএস জিআইডিসি এলাকায় অবস্থিত। আরও অনেক সংস্থা ইনফোসিটিতে আসার পরিকল্পনা করছে। গুজরাতের অন্যতম প্রধান বিপিও সংস্থা ইটেক, ইনকর্পোরেশনও এখানে থেকে বড়োদরা এবং টেক্সাসের মধ্যে কাজ করছে।

অক্ষরধাম গান্ধীনগর সেক্টর-২০ তে অবস্থিত। এটি গুজরাতের অন্যতম প্রধান হিন্দু মন্দির প্রাঙ্গণ।

গান্ধীনগরের অনেক শিক্ষাপ্রতিষ্ঠান রয়েছে, যেমন ধীরুভাই অম্বানী আইসিটি ইনস্টিটিউট, ইডিআই, ভারতীয় প্লাজমা গবেষণা ইনস্টিটিউট,এবং গুজরাত আইন বিশ্ববিদ্যালয়। গান্ধীনগরের শিক্ষার স্তর গুজরাত জেলার মধ্যে সর্বোচ্চ, ৮৭.১১% পুরো গুজরাতে, তাই গান্ধীনগর হল গুজরাতের সবচেয়ে জনপ্রিয় শহর এবং একে বলা হয় "দ্য হার্ট" (হৃদয়)।

## জনসংখ্যার উপাত্ত

২০১১ জনগণনা অনুসারে গান্ধীনগর জেলার জনসংখ্যা ১,৩৯১,৭৫৩ জন, সোয়াজিল্যান্ড বা মার্কিন যুক্তরাষ্ট্রের হাওয়াই এর জনসংখ্যার প্রায় সমান। 
জেলার জনসংখ্যার ঘনত্ব  । এর জনসংখ্যা বৃদ্ধির হার ২০০১ - ২০১১ এর দশকে ১২.১৫% ছিল। গান্ধীনগরে প্রতি এক হাজার পুরুষের জন্য ৯২০ জন মহিলা (যৌন অনুপাত) রয়েছে। এর সাক্ষরতার হার ২০০১ সালে ছিল ৭৬.৫%, যা ২০১১ সালে ১০ শতাংশ পয়েন্ট বেড়ে সাক্ষরতার হার হয়েছে ৮৫.৭৮%।।

২০১১ সালে ভারতের আদমশুমারি অনুসারে, জেলার জনসংখ্যার ৯৩.৯৪% মূলত গুজরাতিকে এবং ৪.৫৬% হিন্দিকে তাদের প্রথম ভাষা হিসাবে ব্যবহার করে।

## তথ্যসূত্র

বিষয়শ্রেণী:গুজরাতের জেলা
বিষয়শ্রেণী:গান্ধীনগর জেলা
হোসাইন উমারজি

**হোসাইন উমারজি** পশ্চিম ভারতের গুজরাতের গোদরা শহরের একজন আলেম ছিলেন। আমান গেস্ট হাউস ষড়যন্ত্রের 'মূল ষড়যন্ত্রকারী' বলে অভিযুক্ত হয়েছিলেন। ২৭ ফেব্রুয়ারি ২০০২ সালে গোদরা রেলস্টেশনে সাবরমতী এক্সপ্রেসের অগ্নিসংযোগেও অভিযুক্ত।  পরে প্রমাণের অভাবে তাকে আদালত খালাস দিয়েছিল। 

## ব্যক্তিগত জীবন
হোসাইন উমারজি দারুল উলূম দেওবন্দের স্নাতক।  তিনি গোধরা অঞ্চলে দেওবন্দী তাবলীগ জামায়াত আন্দোলনের একজন বিশিষ্ট নেতা। 

হোসাইন একজন সমৃদ্ধ কাঠ ব্যবসায়ী ছিলেন। শবিরার সাথে বিবাহ বন্ধনে অবদ্ধ হন এবং তার ছয় সন্তান। দুই কন্যা ফাতিমা ও আফসা এবং চার পুত্র যার মধ্যে দুইজন আমিন এবং সাঈদ।

উমারজি হলেন একজন পরোপকারী। ১৯৯৩ সালের লাতুর ভূমিকম্প, ২০০১ সালের গুজরাত ভূমিকম্প এবং ২০০২ সালের গুজরাতের দাঙ্গায় ক্ষতিগ্রস্থদের মানবিক সহায়তা প্রদানে সক্রিয় ছিলেন। 

## আরও দেখুন
* দেওবন্দি ব্যক্তিত্বের তালিকা
## তথ্যসূত্র

বিষয়শ্রেণী:২০১৩-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:দেওবন্দি ব্যক্তি
বিষয়শ্রেণী:পঞ্চমহল জেলার ব্যক্তিত্ব
বিষয়শ্রেণী:ভারতীয় জনহিতৈষী
রাজকোট জেলা

**রাজকোট জেলা** হল ভারতের গুজরাত রাজ্যের ৩৩টি জেলার মধ্যে একটি জেলা। সৌরাষ্ট্র উপদ্বীপে অবস্থিত, রাজকোট শহরটি, জেলার প্রশাসনিক সদর দফতর। এটি গুজরাটের তৃতীয়-সর্বাধিক উন্নত জেলা এবং চতুর্থ সর্বাধিক জনবহুল অঞ্চল।

এই জেলাটির উত্তরে মরবি জেলা, পূর্বে সুরেন্দ্রনগর ও বোটাড জেলা, দক্ষিণে আমরেলি ও জুনাগড় জেলা এবং পশ্চিমে পোরবন্দর ও জামনগর জেলা। জেলাটি ১১২০৩&nbsp; বর্গ কিলোমিটার এলাকা নিয়ে গঠিত হয়েছে।

## নামের উৎপত্তি
জেলাটির সদর দফতর রাজকোট শহরটির নামানুসারে এই জেলার নামকরণ করা হয়েছে। রাজকোট শহরের নামটি (আক্ষরিক অর্থে রাজাদের শহর) সম্ভবত রাজু সন্ধি নাম থেকে উদ্ভূত হয়েছিল, যিনি ১৬২০ সালে রাজকোটের পূর্ববর্তী দেশীয় রাজ্যের সহ-প্রতিষ্ঠা করেছিলেন।

## ভূগোল
শহরটি ২৩°০৮' উত্তর অক্ষাংশ থেকে ২০°৫৮' উত্তর অক্ষাংশ এবং ৭১°৪০' পূর্ব দ্রাঘিমাংশ থেকে ৭০°২০' পূর্ব দ্রাঘিমাংশের মধ্যে অবস্থিত। রাজকোটের জলবায়ু তুলনামূলকভাবে মনোরম। এখানকার জলবায়ু চরমভাবাপন্ন নয়। এখানে গ্রীষ্মকাল থাকে মার্চ থেকে জুন মাস পর্যন্ত। এই সময় তাপমাত্রা ২০&nbsp; ডিগ্রি সেলসিয়াস এবং ৪০&nbsp; ডিগ্রি সেন্টিগ্রেডের মধ্যে ঘোরাফেরা করে। এখানে জুলাই থেকে সেপ্টেম্বর মাস পর্যন্ত বর্ষাকাল। জায়গাটিতে গড় বৃষ্টিপাতের পরিমাণ হল ৫৫০&nbsp; মিমি। এখানে শীতের অক্টোবর থেকে ফেব্রুয়ারি পর্যন্ত স্থায়ী হয়।

### জলবায়ু

## বিভাগসমূহ
এই জেলাটি ১০​​টি তালুকের সমন্বয়ে গঠিত। এগুলি হ'ল - পদধারী, লোধিকা, ধোরাজি, রাজকোট, জাম কান্দর্না, উপলেতা, জেটপুর, কোটদা সাঙ্গানী, জাসদান ও গোন্ডাল। পাঁচপিপলা রাজকোট জেলা অনেকগুলি গ্রামের মধ্যে একটি। এই জেলায় মোট ৮টি বিধানসভা নির্বাচনী এলাকা রয়েছে: রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ, জসদন, গোন্ডাল, জেঠপুর ও ধোরাজি। রাজকোট লোকসভা কেন্দ্রের অন্তর্গত স্থানগুলি হল - টানকারা, ওয়াঙ্কনার, রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ এবং জাসদান। গোন্ডাল, জেটপুর এবং ধোরাজি পোরবন্দর লোকসভা কেন্দ্রের অন্তর্গত। কচ্ছ লোকসভা কেন্দ্রের একটি অংশ মরবি।

## জনসংখ্যার উপাত্ত
 ২০১১ সালের আদমশুমারি অনুসারে রাজকোট জেলার জনসংখ্যা ৩,৮০৪,৫৫৮ জন, লাইবেরিয়া বা মার্কিন যুক্তরাষ্ট্রের অরেগনের জনসংখ্যার প্রায় সমান। জনসংখ্যারভিত্তিতে এটি ভারতে ৬৮তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৯.৮৭% ছিল। রাজকোটে প্রতি এক হাজার পুরুষের জন্য ৯২৪ মহিলা রয়েছে (যৌন অনুপাত), এবং সাক্ষরতার হার ৮২.২%।

২০১১ সালের ভারতের আদমশুমারি অনুযায়ী, জেলার জনসংখ্যার ৯৬.৪১% গুজরাটিতে, ১.৯6% হিন্দিতে এবং ০.৭৩% সিন্ধি ভাষায় কথা বলে, তাদের প্রথম ভাষা হিসাবে।

এর জনসংখ্যা ৩,১৬৯,৮৮১ জন, যার মধ্যে ২০০১ সালে ৫১.২৯% শহরে বাস করত। এখানে শিক্ষার হার আগে ছিল ৭৪.৮৫% (২০০১ এর আদম শুমারি)।

## টীকা

## বহিঃসংযোগ
* Rajkot district collectorate website 

বিষয়শ্রেণী:গুজরাতের জেলা
বিষয়শ্রেণী:রাজকোট জেলা
হেদায়াতুর রহমান

**হেদায়াতুর রহমান** একজন পাকিস্তানি রাজনীতিবিদ। তিনি আগস্ট ২০১৮ সাল থেকে খাইবার পাখতুনখার প্রাদেশিক পরিষদের সদস্য ছিলেন।

## জন্ম ও প্রাথমিক জীবন

## রাজনৈতিক ও কর্মজীবন
হেদায়াতুর রহমান খাইবার পাখতুনখোয়া প্রদেশের প্রাদেশিক পরিষদের সদস্যনির্বাচিত হয়েছিলেন পিকে -১ (চিত্রাল) নির্বাচনী অঞ্চল থেকে ২০১৮ সালের পাকিস্তানের সাধারণ নির্বাচনে মুত্তাহিদা মজলিস-এ-আমলের প্রার্থী হিসাবে।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:মুত্তাহিদা মজলিস-এ-অমলের এমপিএ (খাইবার পাখতুনখোয়া)
বিষয়শ্রেণী:মুত্তাহিদা মজলিস-এ-অমলের রাজনীতিবিদ‎
রঞ্জিত সিং

**রঞ্জিত সিং** () একজন পাকিস্তানি রাজনীতিবিদ যিনি খাইবার পাখতুনখোয়া প্রদেশের প্রাদেশিক পরিষদের সদস্য। 

## জন্ম ও প্রাথমিক জীবন

## রাজনৈতিক ও কর্মজীবন
রঞ্জিত সিং মুত্তাহিদা মজলিস-এ-অমলের প্রতিনিধিত্বকারী। পাকিস্তানি সাধারণ নির্বাচনে ২০১৮ সালে সংখ্যালঘুদের জন্য একটি সংরক্ষিত আসনে খাইবার পাখতুনখার প্রাদেশিক পরিষদে নির্বাচিত হয়েছিলেন। 

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:মুত্তাহিদা মজলিস-এ-অমলের এমপিএ (খাইবার পাখতুনখোয়া)
পি. পুরুষোথামান

**পি. পুরুষোথামান** (আনু. ১৯৪৮ – ২ নভেম্বর ২০১৯) একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি দুইবার পুদুচেরি বিধানসভার বিধায়ক হিসেবে নির্বাচিত হয়েছিলেন। তিনি সর্বভারতীয় আন্না দ্রাবিড় মুনেত্র কড়গমের পুদুচেরি শাখার সম্পাদক ছিলেন।

## জীবনী
পি. পুরুষোথামান ১৯৮৫ সালে আরিয়ানকুপ্পাম বিধানসভা কেন্দ্র থেকে পুদুচেরি বিধানসভার বিধায়ক হিসেবে নির্বাচিত হয়েছিলেন। এর ২৬ বছর পর ২০১১ সালে তিনি মানাভেলি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৪ সালে
সর্বভারতীয় আন্না দ্রাবিড় মুনেত্র কড়গমের পুদুচেরি শাখার সম্পাদক হিসেবে নিযুক্ত হন।

পি. পুরুষোথামান জয়ালক্ষ্মীর সাথে বিবাহবন্ধনে আবদ্ধ হয়েছিলেনহয়েছিলেন। তাদের এক পুত্র ও পাঁচ কন্যা ছিল।

পি. পুরুষোথামান ২০১৯ সালের ২ নভেম্বর ৭১ বছর বয়সে প্রয়াত হন।

## তথ্যসূত্র

বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:২০১৯-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:পুদুচেরি বিধানসভার সদস্য ২০১১-২০১৬
রঞ্জিত সিং (দ্ব্যর্থতা নিরসন)

**রঞ্জিত সিং***বলতে যাদেরকে বোঝানো হতে পারে -*

* রঞ্জিত সিং –পাকিস্তানি রাজনীতিবিদ যিনি খাইবার পাখতুনখোয়া প্রদেশের প্রাদেশিক পরিষদের সদস্য।
* রঞ্জিত সিং (ক্রিকেটার)– ভারতীয় ক্রিকেটার।
* রঞ্জিত সিং (রাজনীতিবিদ) –উনিশ শতকের গোড়ার দিকে উত্তর-পশ্চিম ভারতীয় উপমহাদেশে শাসনকারী শিখ সাম্রাজ্যের নেতা ছিলেন।
* রঞ্জিত সিং (ক্রীড়াবিদ) –ভারতীয় রেসওয়াকার।
* রঞ্জিত সিং (ভলিবল) –ভারতীয় ভলিবল খেলোয়াড় যিনি ২০১ 3rd সালে তৃতীয় অল ইন্ডিয়া ভলিবল টুর্নামেন্টে অংশ নিয়েছিলেন।
রঞ্জিত সিং (ক্রিকেটার)

**রঞ্জিত সিং** (জন্ম: ২৩ ডিসেম্বর ১৯৯৪) একজন ভারতীয় ক্রিকেটার যিনি ওড়িশার হয়ে খেলেন।  ২০১৫-২০১৬ মৌসুমে রঞ্জি ট্রফিতে ৭ নভেম্বর ২০১৫ সালে তিনি প্রথম-শ্রেণীর ক্রিকেটে আত্মপ্রকাশ করেন। 

## জন্ম ও প্রাথমিক জীবন

## ক্যারিয়ার

## রেকর্ড ও পরিসংখ্যান

## আরও দেখুন

* নাসির হোসেন

## তথ্যসূত্র

## বহিঃসংযোগ

* 

বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ওড়িশার ক্রিকেটার
বিষয়শ্রেণী:সুন্দরগড় জেলার ব্যক্তি
বিষয়শ্রেণী:ওড়িশা থেকে আগত ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
রঞ্জিত সিং (ভলিবল)

**রঞ্জিত সিং** এমন একজন ভারতীয় ভলিবল খেলোয়াড় যিনি ২০১৬ সালে তৃতীয় অল ইন্ডিয়া ভলিবল টুর্নামেন্টে অংশ নিয়েছিলেন।  বয় ইউ ১৮ ভলিবলে তাকে সবচেয়ে মূল্যবান খেলোয়াড় হিসাবে মনোনীত করা হয়েছিল। 

## জন্ম ও প্রাথমিক জীবন

## ক্যারিয়ার

## রেকর্ড ও পরিসংখ্যান

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ভলিবল খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
রঞ্জিত সিং (ক্রীড়াবিদ)

**রঞ্জিত সিং** (জন্ম: ২৫ নভেম্বর ১৯৫৭) একজন ভারতীয় রেসওয়াকার। ১৯৮০ সালের গ্রীষ্মকালীন অলিম্পিকে তিনি পুরুষদের ২০ কিলোমিটারে অংশ নিয়েছিলেন।

## জন্ম ও প্রাথমিক জীবন

## ক্যারিয়ার

## রেকর্ড ও পরিসংখ্যান

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
আয়েগুক্কা

**"আয়েগুক্কা"** (, )  উত্তর কোরিয়ার জাতীয় সঙ্গীত যাকে আনুষ্ঠানিকভাবে **"দেশাত্মবোধক গান"** হিসেবে অনুবাদ করা হয়। এটি জাপানি দখল থেকে স্বাধীনতা উৎযাপন করতে ১৯৪৫ সালে একটি দেশাত্মবোধক গান হিসাবে রচিত হয়েছিল এবং ১৯৪৭ সালে রাষ্ট্রীয় সংগীত হিসাবে গৃহীত হয়।

## নামকরণ
"আয়েগুক্কা" হল "দেশাত্মবোধক গান"- এর রোমানীয় অনূদিত রূপ; গানটি *Ach'imŭn pinnara* বা "আসুক সকাল চকমকে" অথবা বিকল্পভাবে **"একটি দেশভক্তির গান"** হিসাবেও পরিচিত।

*[[কোরীয় সংস্কৃতি বিশ্বকোষ]]* "আইগুক্কা"কে "দেশকে ভালোবাসতে মন জাগানোর গান" হিসাবে সংজ্ঞায়িত করেছে। "আয়েগুক্কা" নিজেই একটি জাতীয় সংগীত থেকে আলাদা। একটি জাতীয় সংগীত বা *গুঁকা* () রাষ্ট্রের একটি আনুষ্ঠানিক প্রতীক কিন্তু আয়ে*গুক্কা* এমন কোনও আনুুুষ্ঠানিক বা অনানুষ্ঠানিক গানকে বোঝায়, যা দেশপ্রেমের উদ্দীপনা ধারণ করে, যেমন হাঙ্গেরির "সাজ্জাত" বা মার্কিন "দ্য স্টারস অ্যান্ড স্ট্রিপস ফোরএভার"। তবে জাতীয়ভাবে মনোনীত "আইগুক্কা" দেশকে প্রতীকী করার ভূমিকা পালন করে। সাধারণভাবে *সংক্ষেপে*, *আইগুক্কা* শব্দটি উত্তর কোরিয়ার জাতীয় সংগীত বোঝায়।

## ইতিহাস
মূলত, চীনের সাংহাইতে কোরীয় নির্বাসিত সরকার (১৯১৯–১৯৪৫) "আউল্ড ল্যাং সাইনে"-এর সুরে তাদের জাতীয় সংগীত "আয়েগুকগা" (যার আলাদা রোমানাইজেশনের একই নাম রয়েছে) হিসেবে গ্রহণ করেছিল। দ্বিতীয় বিশ্বযুদ্ধের পরে দক্ষিণ কোরিয়া শব্দগুলো ঠিক রেখে একটি নতুন সুর গ্রহণ করে ("আউল্ড ল্যাং সাইন" থেকে পরিবর্তিত হয়েছিল) কিন্তু উত্তর কোরিয়া ১৯৪৭ সালে নতুন লেখা গ্রহণ করেছিল। শব্দগুলো পাক সে ইওং লিখেছিলেন এবং সংগীত পরিচালনা করেছেন কিম ওন গুন।

১৯৮০-এর দশকের গোড়ার দিকে, কিম জং ইল "জেনারেল কিম ইল সং এর সংগীত"-এর স্বার্থে গানের গুরুত্ব হ্রাস করার চেষ্টা করেছিলেন।

সামরিক অনুষ্ঠানে কেবল প্রথম স্তবকটি পরিবেশন করা হয় এবং শেষ চারটি বার পুনরাবৃত্তি করার প্রথাগত। তবে, উভয় স্তবকই পরিবেশন করা হলে এটি দ্বিতীয় শ্লোকের শেষ চারটি বার পুনরাবৃত্তি হয়।

যেহেতু ঘরোয়া *কার্যত* জাতীয় সংগীতের স্থান "জেনারেল কিম ইল সাং গান" এবং "সাধারণ কিম জং ইল গান" গ্রহণ করেছে তাাই যখন বিদেশী বিশিষ্ট ব্যক্তিবর্গ দেশ বা উত্তর কোরিয়ার পরিদর্শন ক্রীড়াবিদরা আন্তর্জাতিক ক্রীড়া প্রতিযোগিতায় অংশ নেয় তখন "আয়েগুক্কা" আন্তর্জাতিকভাবে উত্তর কোরিয়া প্রতিনিধিত্বের জন্য সংরক্ষিত থাকে। অন্যান্য জাতির তুলনায় উত্তর কোরিয়ার জাতীয় সংগীত প্রায়ই দেশের অভ্যন্তরে পরিবেশিত হয় না (রেডিও এবং টেলিভিশন সাইন-অফ বাদে) এবং এইভাবে উত্তর কোরিয় অনেক লোকই এর গানের কথা জানেন না।

উত্তর কোরিয়ার বেশিরভাগ দেশাত্মবোধক গানের মধ্যে "আয়েগুক্কা" প্রায় অনন্য, কারণ এটি কোরিয়ার ওয়ার্কার্স পার্টি বা কিম রাজবংশের নয়, বরং পুরো কোরিয়াতেই প্রশংসিত হয়েছে।

"আয়েগুক্কা" কোরিয় কেন্দ্রীয় টেলিভিশনের প্রতিটি দিনের সম্প্রচারের শুরুতে বাজানো হয়।

## গানের কথা

## টীকা

## তথ্যসূত্র

## গ্রন্থপঞ্জি

* 

## বহিঃসংযোগ

* নায়নার ইংরেজিতে লিরিক্স 
* নায়ানায় কোরিয়ান ভাষায় লিরিক্স 
* ইউটিউবে "আইগুক্কা" এর প্রথম রেকর্ডিং
* "এয়েগুক্কা" (এমপি 3) নৈনারাতে 

বিষয়শ্রেণী:এশীয় জাতীয় সঙ্গীত
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:উত্তর কোরিয়ার জাতীয় প্রতীক
বিষয়শ্রেণী:উত্তর কোরীয় সঙ্গীত
ফ্রেড্রিক আজিম

**ফ্রেড্রিক আজিম** পেশোয়ারের বাসিন্দা একজন পাকিস্তানি রাজনীতিবিদ, যিনি পাকিস্তান মুসলিম লীগ (এন) এর হয়ে খাইবার পাখতুনখোয়া বিধানসভার প্রাক্তন সদস্য। তিনি মুসলিম লীগের বিভিন্ন কমিটির সদস্য হিসাবেও দায়িত্ব পালন করছেন।

## জন্ম ও প্রাথমিক জীবন

## রাজনৈতিক ও কর্মজীবন
ফ্রেড্রিক আজিম পাকিস্তানের সাধারণ নির্বাচনে ২০১৩ সালে এমআর -৩ থেকে পাকিস্তান মুসলিম লীগ (এন) এর টিকিটে খাইবার পাখতুনখোয়া বিধানসভা সদস্য হিসাবে নির্বাচিত হয়েছিলেন।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি খ্রিস্টান
বিষয়শ্রেণী:পেশোয়ারের ব্যক্তি
বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:পেশোয়ারের রাজনীতিবিদ
বিষয়শ্রেণী:পশতুন রাজনীতিবিদ
মালিক সিকান্দার খান

**মালিক সিকান্দার খান** একজন পাকিস্তানি রাজনীতিবিদ যিনি বর্তমান বিরোধীদলীয় নেতা এবং বেলুচিস্তানের প্রাদেশিক পরিষদের সদস্য।  তিনি এর আগে ১৯৯০ থেকে ১৯৯৩ সাল পর্যন্ত বেলুচিস্তান বিধানসভার স্পিকার হিসাবে দায়িত্ব পালন করেন। 

## জন্ম ও প্রাথমিক জীবন

## রাজনৈতিক ও কর্মজীবন

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের রাজনীতিবিদ
বিষয়শ্রেণী:জীবিত ব্যক্তি
মহাপৌরপুঞ্জ

**মহাপৌরপুঞ্জ** () বলতে পাশাপাশি দুই বা তার বেশি পৌরপুঞ্জের (Conurbation) সমন্বয়ে গড়ে ওঠা বিশাল জনসংখ্যা ও ঘনবসতিবিশিষ্ট এবং সামাজিক ও অর্থনৈতিক দৃষ্টিকোণ থেকে একই রকম বৈশিষ্ট্যের অধিকারী একটি বৃহৎ পৌর অঞ্চলকে বোঝায়, যেখানে মহানগরগুলির মধ্যবর্তী স্থানে গ্রামীণ অঞ্চলের পরিবর্তে নগরায়িত অঞ্চলই বেশি। মহাপৌরপুঞ্জের ধারণাটি পাশ্চাত্যে ব্যাপকভাবে ব্যবহার করেন ফরাসি ভূগোলবিদ জঁ গতমান। তিনি মার্কিন যুক্তরাষ্ট্রের উত্তর-পূর্ব অংশে অবস্থিত এবং বস্টন শহর থেকে ওয়াশিংটন ডিসি শহর পর্যন্ত বিস্তৃত বিশাল পৌর অঞ্চলটিকে (যার মধ্যে নিউ ইয়র্ক শহর, ফিলাডেলফিয়া এবং বাল্টিমোরের মত বৃহৎ মহানগরীগুলি অবস্থিত) নাম দেন "মেগালোপোলিস" (Megalopolis)।

## তথ্যসূত্র

## সহায়ক গ্রন্থপঞ্জি
* 

বিষয়শ্রেণী:পৌর এলাকা
বিষয়শ্রেণী:নগর গবেষণা ও পরিকল্পনা পরিভাষা
বিষয়শ্রেণী:মনুষ্য আবাসভূমি
হরি নদী (আফগানিস্তান)

[থাম্ব| [হেরাত|হেরাতের নিকটবর্তী হরি নদী ]]
**হরি বা হরী নদী** (দারি : هری رود *হরি যষ্টি;* ) অথবা **হেরাত নদী**  দীর্ঘ ধরে প্রবাহিত হয়েছে। এটি আফগানিস্তানের একটি নদী, নদীটি মধ্য আফগানিস্তান থেকে তুর্কমেনিস্তানের পর্বতমালা থেকে উৎপত্তি হয়েছে। যেখানে এটি তেজেন্ড মরুদ্যান তৈরি করেছে এবং পরে নদীটি করাকুম মরুভূমিতে গিয়ে মিশে গেছে। *[[ফার্সি ভাষা]]<nowiki/>তে রড* শব্দের অর্থ "নদী"।

তুর্কমেনিস্তানে এটি **তেজেন** বা **টেডজেন নদী** নামে পরিচিত এবং এটি টেডজেন শহরের নিকটবর্তী একটি নদী। প্রাচীন গ্রীকদের কাছে এই নদীটি **আরিয়াস** নামে পরিচিত ছিল। লাতিন ভাষায় নদীটি **টারিয়াস** নামে বেশি পরিচিত ছিল।

## নদীপথ
[থাম্ব| হরি [জামের মিনার ]]
হরি নদীটি হিন্দু কুশ ব্যবস্থার একটি অংশ বাবানা পর্বতমালা থেকে উৎপন্ন বা তৈরি হয়েছে। এবং উৎপত্তি হওয়ার পরে নদীটি পশ্চিমে অপেক্ষাকৃত সরল পথ অনুসরণ করে প্রবাহিত হয়েছে।

এখনও হেরাত থেকে প্রায় ২০০ কিলোমিটার (১২০ মাইল) দূরে উজানের উপর দিয়ে এই নদীটি জামের মিনারের নিকটবর্তী স্থানে জাম নদীর সাথে মিলিত হয়েছে। জামের মিনার বিশ্বের দ্বিতীয় দীর্ঘতম মিনার, মিনারটি উচ্চতায় প্রায় ৬৫ মিটার (২১৩ ফুট) লম্বা।

পশ্চিম আফগানিস্তানে হরি রুদ হেরাতের দক্ষিণ দিক দিয়ে প্রবাহিত হয়েছিল। হেরাতের আশেপাশের উপত্যকার জমিতে ঐতিহ্যগতভাবে বেশ উর্বরতা রয়েছে এবং কৃষি চাষাবাদের জন্য বেশ বিখ্যাত ছিল। হেরাতের পরে নদীটি হেরাতের উত্তর-পশ্চিমে এবং তারপর উত্তর দিক দিয়ে প্রবাহিত হয়েছে। নদীটি আফগানিস্তান ও ইরানের সীমান্তের নিকটে উত্তরের অংশ তৈরি করেছে। আরও উত্তরে এটি ইরান ও তুর্কমেনিস্তানের সীমান্তের কাছে নদীর দক্ষিণ-পূর্ব অংশ গঠন করেছে। হরি নদীর উপরে নির্মিত ইরান-তুর্কমেনিস্তান বন্ধুত্ব বা মৈত্রী বাঁধ আছে।

আফগান-ভারত মৈত্রী বাঁধ (সালমা বাঁধ) পশ্চিম আফগানিস্তানের হেরত প্রদেশের চিশতী শরীফ জেলার হরি রডে অবস্থিত এবং এটি একটি জলবিদ্যুৎ এবং পানি সেচ বাঁধ প্রকল্প।

২০০০ সালে সংগঠিত ১০ মাসের খরার সময় এই নদীটি পুরোপুরি শুকিয়ে গিয়েছিল।

## প্রাচীন সূত্র
ঋগ্বেদ নদী সরযূ নদীর সাথে সংযুক্ত আছে বলে মনে করা হয়। আবেস্তায় হোরায়ু নদীর কথাও বলা হয়েছে। বৌদ্ধ ধর্মের বিস্তারের সময় হেরেরুদ নদীর স্রোত উপেক্ষা করা প্রথম শতাব্দীতে একটি বৌদ্ধ বিহার ছিল। এখানের কৃত্রিম গুহাগুলো বৌদ্ধ ভিক্ষুদের দৈনন্দিন বসবাসের সাক্ষ্য প্রকাশ করে।

## বহিঃসংযোগ

* ইউনেস্কো: মিনার অফ জাম (প্রেস রিলিজ নং ২00২-৪১) এবং মিনার এবং প্রত্নতাত্ত্বিক জ্যামের অবশিষ্টাংশ (বিশ্ব itতিহ্য তালিকার প্রবেশ)। 
* টেক্সাস বিশ্ববিদ্যালয়: একটি মানচিত্র নদীটি দেখায় ('হরিরু' হিসাবে)। 
* টেডজেন নদীর একটি উল্লেখ (2013-06-26 এ অ্যাক্সেসযোগ্য)।

## আরো দেখুন

* ঋগ্বেদীয় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:তুর্কমেনিস্তানের নদী
বিষয়শ্রেণী:আফগানিস্তানের নদী
বিষয়শ্রেণী:আন্তঃসীমান্ত নদী
দেশ অনুযায়ী বৌদ্ধধর্ম

বৌদ্ধ জনসংখ্যা বলতে বিশ্বে বৌদ্ধ ধর্মাবলম্বীদের সংখ্যা বোঝায়। ২০২৪-এ পরিচালিত এক জরিপ অনুযায়ী বর্তমানে পৃথিবীর জনসংখ্যা প্রায় ৮৭০ কোটি যার মধ্যে বৌদ্ধদের সংখ্যা প্রায় ১.২৪০কোটি, ১.২৪২ কোটি, অথবা ১.২৪৫ কোটি অর্থাৎ বর্তমান বিশ্বে মোট জনসংখ্যার প্রায় ১৫.১৮ শতাংশ বৌদ্ধ।

## অঞ্চলভিত্তিক জনসংখ্যা

## বৃহদাকার বৌদ্ধ জনসংখ্যা বিশিষ্ট দশটি দেশ

## তথ্যসূত্র

বিষয়শ্রেণী:দেশ অনুযায়ী বৌদ্ধধর্ম
তুজুক-ই-জাহাঙ্গীরী

[থাম্ব|দরবারে [জাহাঙ্গীর|জাহাঙ্গীরের সাথে আবুল হাসান ও মনোহর। জাহাঙ্গীর-নামা থেকে, আনুমানিক ১৬২০ সাল। কাগজে গুয়াশ।]]
***তুজুক-ই-জাহাঙ্গীরী*** বা ***তুজুক-ঈ-জাহাঙ্গীরী বা তুজুক-এ-জাহাঙ্গিরী***  () মুঘল সম্রাট নূর-উদ্দিন মুহাম্মদ জাহাঙ্গীরের (১৫৬৯-১৬২৭) নিজের আত্মজীবনী। এই আত্মজীবনী *জাহাঙ্গীরনামা* নামেও পরিচিত, তুজুক*-এ-জাহাঙ্গিরী* ফারসি ভাষায় রচিত এবং তিনি তাঁর পিতামহ সম্রাট বাবরের (১৪৮৭-১৫৩০) রীতি অনুসরণ করেন, যিনি *[[বাবরনামা|বাবুরনামা]]* লিখেছিলেন। যদিও জাহাঙ্গীর তার রাজত্বের ইতিহাসের পাশাপাশি আরও একধাপ এগিয়ে গিয়েছিলেন, তিনি শিল্প, রাজনীতি এবং তাঁর পরিবার সম্পর্কে তথ্যে একদম প্রতিচ্ছবিগুলোর মতো বিবরণ আকারে অন্তর্ভুক্ত করেছেন।

## সংক্ষিপ্ত বিবরণ
[থাম্ব| [জাহাঙ্গীর একটি গোলক ধরে আছেন, ১৬১৪-১৬১৮। ]]
এই লেখাটিতে তাঁর রাজত্বের প্রথম উনিশ বছরের বিস্তারিত বিবরণ দেওয়া হয়েছিল, তবে তাঁর রাজত্বের সতেরো বছরে তাঁর স্মৃতিচারণ রচনা থেকে বাদ দেওয়া হয়েছিল। এরপরে তিনি *ইকবাল-নামা* লেখক মুতামাদ খানকে এই দায়িত্ব অর্পণ করেছিলেন, যিনি উনিশ বছরের শুরু থেকে স্মৃতিচারণ চালিয়ে গিয়েছিলেন। যেখান থেকে, মুহাম্মদ হাদী দায়িত্ব গ্রহণ করেছিলেন, তিনি এটি জাহাঙ্গীরের মৃত্যু পর্যন্ত অব্যাহত রেখেছিলেন। এটি তাঁর পিতা আকবরের *[[আকবরনামা]]*সহ যুগের জন্য একটি গুরুত্বপূর্ণ রেফারেন্স পয়েন্ট গঠন করে। *জাহাঙ্গীরনামার* প্রথম গুরুত্বপূর্ণ মুদ্রিত সংস্করণ ছিল সাইয়্যেদ আহমদ, ১৮৬৩ সালে গাজীপুরে এবং ১৮৬৪ সালে আলিগড় থেকে প্রকাশ করা হয়েছিল।

জাহাঙ্গীরের আত্মজীবনীতেও বিভিন্ন রাজনৈতিক, ধর্মীয় ও সামাজিক ইস্যুতে জাহাঙ্গীরের দৃষ্টিভঙ্গির রাজকীয় আদর্শ প্রতিফলিত হয়েছে। স্মৃতিসৌধের মধ্যে, তিনি তাঁর আধুনিক সাম্রাজ্যে আধুনিক স্থানীয় ভারত, পাকিস্তান এবং বাংলাদেশকে নিয়ে গঠিত তার স্থানীয় স্তরের অনেক আইনি নীতি লক্ষ করেছিলেন। এর মধ্যে অন্যতম ছিল জগিদারদের পরিচালনা ও তাদের নিয়ন্ত্রণের তাঁর ডিক্রি। জগিদারগণ সম্রাটের জমি অনুদান উপাধি জগির ধারক ছিলেন। জমিদারগণ জমির আয় গ্রহণ করতেন এবং সেই আয় প্রধানত সেনাবাহিনীর রক্ষণাবেক্ষণের জন্য এবং শহরের জনগনের প্রয়োজন মেটাতে এটি ব্যবহার করতেন। জাহাঙ্গীর জাগিদারদের মধ্যে দুর্নীতি বন্ধে বিভিন্ন প্রচেষ্টা শুরু করেছিলেন। তিনি জমির আয়ের সেই অংশটি হাসপাতাল ও সেবা প্রতিষ্ঠানগুলোতে দিতেন এবং প্রতিটি শহরকে সেই অঞ্চলের সংখ্যাগরিষ্ঠ ধর্ম অনুসারে প্রয়োজনীয় ধর্মীয় ভবনে সজ্জিত করার আদেশ দিয়েছিলেন। তাদের প্রত্যেককে ব্যক্তিগত লাভের জন্য অর্থ ব্যবহার করতে নিষেধ করেছিলেন। জাহাঙ্গীর জগিরদারদের পরিবারকে শাসন করেছিলেন এবং তাদের সাথে কারও সাথে বিবাহ করার আগে তাঁর অনুমোদনের আদেশ দিয়ে জমিদারদের পরিবার বা জমিজমা সম্পদে আগ্রহ অর্জন থেকে বিরত রেখেছিলেন।

## গ্রন্থ-পঁজী

*  
*  
*  
*     

## আরো দেখুন

* *[[বাবরনামা]]* 
* *[[আকবরনামা]]* 
* তুজুক-ই-তৈমুর লং

## তথ্যসূত্র


## অনলাইন কাজ

* ''তাজুক-ই-জাহাঙ্গরি'' বা স্মৃতিসৌধের জাহাঙ্গীর, আলেকজান্ডার রজার্স এবং হেনরি বেভারিজ। রয়েল এশিয়াটিক সোসাইটি, ১৯০৯–১৯১৪।

বিষয়শ্রেণী:ফার্সি সাহিত্য
বিষয়শ্রেণী:আত্মজীবনী
বিষয়শ্রেণী:ভারতীয় পাণ্ডুলিপি
বিষয়শ্রেণী:ফার্সি ভাষার সাহিত্য
বিষয়শ্রেণী:ভারতীয় আত্মজীবনী
বিষয়শ্রেণী:১৭শ শতাব্দীর ভারতীয় বই
বিষয়শ্রেণী:মুঘল শিল্প
বিষয়শ্রেণী:১৭শ শতাব্দীর ফার্সি বই
সুরাট জেলা

**সুরাট** হল ভারতের গুজরাত রাজ্যের একটি জেলা, সুরাট শহরটি এই জেলার প্রশাসনিক সদর দপ্তর। এটির উত্তরে ভারুচ ও নর্মদা জেলা, দক্ষিণে নওসারি জেলা, পূর্বে তাপ্তি জেলা এবং পশ্চিমে রয়েছে ক্যাম্বে উপসাগর। এটি গুজরাতের দ্বিতীয় সর্বাধিক উন্নত জেলা। ২০১১ সালের আদমশুমারি অনুসারে এর জনসংখ্যা ছিল ৬,০৮১,৩২২ জন, যার মধ্যে ৭৯.৬৮% শহরের বাসিন্দা। ২০০৭ সালের ২রা অক্টোবর, সুরাট জেলা পুনর্গঠন আইন ২০০৭-এর অধীনে সুরাট জেলাকে দুটি ভাগে বিভক্ত করে একটি নতুন জেলা, তাপ্তি জেলা তৈরি করা হয়েছিল।

২০১১ সালের আদমশুমারির হিসাবে এটি ভারতের ১২তম জনবহুল জেলা (৬৪০ জেলার মধ্যে), এবং গুজরাতে আহমেদাবাদের পরে দ্বিতীয় সর্বাধিক জনবহুল জেলা (৩৩ জেলার মধ্যে)।

২০১১ সালের আদমশুমারির হিসাবে, সুরাটের জনসংখ্যার ৭৯.৭৪% শহরে বসবাস করে এবং এর জনসংখ্যার ২০.২৬% গ্রামের বাসিন্দা। তফসিলি উপজাতির জনসংখ্যার ১৪.১% এবং তফসিলি জাতির জনসংখ্যার ২.৬%।

## ভূগোল
সুরাট জেলার মোট আয়তন ৪,৪১৮ কিমি২, এবং ২০১১ সালের আদমশুমারিতে সুরাট জেলার জনঘনত্ব ছিল ১,৩৭৬ জন, প্রতি কিলোমিটার২। এই অঞ্চলটিতে রাজ্যের সর্বাধিক জনসংখ্যার ঘনত্ব রয়েছে এবং এর পরে আছে আহমেদাবাদ।

### জলবায়ু
সুরাটে গ্রীষ্মমণ্ডলীয় সাভানা জলবায়ু রয়েছে (কোপ্পেন: আও), সমুদ্র দ্বারা, ক্যাম্বের উপসাগরে দৃঢ়ভাবে নিয়ন্ত্রিত। গ্রীষ্মকাল মার্চ মাসের শুরুতে আরম্ভ হয় এবং জুন মাস অবধি স্থায়ী হয়। এপ্রিল এবং মে সবচেয়ে উষ্ণ মাস, গড় সর্বোচ্চ তাপমাত্রা । বর্ষা জুনের শেষদিকে শুরু হয়। শহরে প্রায়  বৃষ্টিপাত হয়, সেপ্টেম্বরের শেষের দিকে, সেই মাসগুলিতে গড় সর্বোচ্চ তাপমাত্রা  থাকে। অক্টোবর এবং নভেম্বরে বর্ষার পশ্চাদপসরণ শুরু হয় এবং নভেম্বরের শেষের দিকে উচ্চ তাপমাত্রা ফিরে আসে। শীতকাল ডিসেম্বর মাসে শুরু হয় এবং ফেব্রুয়ারির শেষ পর্যন্ত স্থায়ী হয়, এই সময় গড় তাপমাত্রা থাকে প্রায় , এবং বৃষ্টি প্রায় থাকে না বললেই চলে।

বিংশ শতাব্দী থেকে, সুরাটে প্রায় ২০ বার বন্যা হয়েছে। ১৯৬৮ সালে, শহরের অধিকাংশ অঞ্চল বন্যার কবলে পড়েছিল এবং ১৯৯৪ সালে, বন্যার ফলে দেশব্যাপী প্লেগের মহামারি ছড়িয়ে পড়েছিল, যার  কেন্দ্রস্থল ছিল সুরাট। ১৯৯৮ সালে, উকাই বাঁধ থেকে জল ছেড়ে দেওয়ার ফলে তাপ্তি নদীতে বন্যার কারণে সুরাটের ৩০ শতাংশ অঞ্চল জলের তলায় গিয়েছিল, এটি সুরাট থেকে ৯০&nbsp; কিলোমিটার দূরে অবস্থিত। ২০০৬ সালের আগস্টে, শহরের ৯৫ শতাংশেরও বেশি অংশ তাপ্তি নদীর জলে ডুবে গিয়েছিল, ১২০ জনেরও বেশি লোক মারা গিয়েছিল, খাদ্য বা বিদ্যুৎ ছাড়াই কয়েক হাজার লোক তাদের বাড়িতে আটকে পড়েছিল  এবং কয়েক সপ্তাহ ধরে ব্যবসা ও স্কুল বন্ধ হয়ে গয়েছিল।

## তথ্যসূত্র

## বহিঃসংযোগ

* Official site 

বিষয়শ্রেণী:গুজরাতের জেলা
বিষয়শ্রেণী:সুরাট জেলা
বিষয়শ্রেণী:ভারতের জেলা
আবুল খায়ের ভূঁইয়া

**আবুল খায়ের ভূঁইয়া** একজন বাংলাদেশী রাজনীতিবিদ। তিনি লক্ষ্মীপুর-২ আসনের সংসদ সদস্য।

## কর্মজীবন
আবুল খায়ের বিএনপি চেয়ারপারসন খালেদা জিয়ার উপদেষ্টা ও বাংলাদেশ জাতীয়তাবাদী দলের সমাজকল্যাণ সম্পাদক।

তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে লক্ষ্মীপুর-২ আসন থেকে প্রথমবার সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে লক্ষ্মীপুর-২ আসন থেকে নির্বাচিত হয়ে বেগম খালেদা জিয়া আসনটি ছেড়ে দিলে উপনির্বাচনে তিনি সংসদ সদস্য নির্বাচিত হন।

২০০৮ সালের নবম জাতীয় সংসদ নির্বাচনে লক্ষ্মীপুর-২ আসন থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। তিনি অষ্টম জাতীয় সংসদে এলজিআরডি ও সমবায় মন্ত্রণালয়ের সংসদীয় স্থায়ী কমিটিতে দায়িত্ব পালন করেছেন। 

২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:ত্রয়োদশ জাতীয় সংসদ সদস্য
দেশ অনুযায়ী খ্রিস্টধর্ম

অনুসারীর সংখ্যা অনুযায়ী খ্রিস্টধর্ম বিশ্বের বৃহত্তম ধর্ম। সারা বিশ্বে প্রায় ২৪০ কোটি খ্রিস্টধর্মের অনুসারী আছে, যা বিশ্ব জনসংখ্যার এক-তৃতীয়াংশ। বিশ্বের দুই-তৃতীয়াংশ রাষ্ট্রে খ্রিস্টধর্ম সংখ্যাগরিষ্ঠ জনগণের ধর্ম। বর্তমান যুগে খ্রিস্টধর্ম বেশ কিছু শাখা বা মন্ডলীতে বিভক্ত। এদের মধ্যে ৫টি প্রধান শাখা হল রোমান ক্যাথলিক মন্ডলী (১৩০ কোটি অনুসারী), প্রতিবাদী মন্ডলী (৯২ কোটি অনুসারী), পূর্বী প্রথানুবর্তী মন্ডলী (২৭ কোটি অনুসারী), প্রাচ্যদেশীয় প্রথানুবর্তী মন্ডলী (৮ কোটি অনুসারী) এবং ইঙ্গ (অ্যাংলিকান) মন্ডলী (৮৫ লক্ষ)। এদের বাইরেও বিশ্বের সর্বত্র ভিন্ন ভিন্ন মতের অনেক মন্ডলী রয়েছে।

## উল্লেখযোগ্য দশটি দেশ

### বৃহদাকার খ্রিস্ট জনসংখ্যাবিশিষ্ট দশটি দেশ
এটি পিউ রিসার্চের জরিপের উপর ভিত্তি করে তৈরি করা হয়েছে।

 
| ৪৭,২০০,০০০
| ৯৯.৩%
| 
| ৯৩%
| ১০,০০০,০০০
|}

### কমপক্ষে ১০ মিলিয়ন খ্রিস্ট জনসংখ্যাবিশিষ্ট খ্রিস্টান সংখ্যাগরিষ্ঠ দেশ

### রাষ্ট্রীয় মোট জনসংখ্যার খ্রিস্টান শতাংশ অনুসারে রাষ্ট্রসংখ্যা

সর্বমোট, খ্রিস্টান সংখ্যাগরিষ্ঠ দেশ রয়েছে ১২৬ টি, ৭১ টি দেশে খ্রিস্টানরা সংখ্যালঘু। পিউ রিসার্চ মতে ২৩২ টি রাষ্ট্র ও অঞ্চলের মধ্যে, ১৫৭ টি খ্রিস্টান সংখ্যাগরিষ্ঠ।

## তথ্যসূত্র

বিষয়শ্রেণী:দেশ অনুযায়ী খ্রিস্টধর্ম
শাহ ফারুক আনোয়ার

**শাহ ফারুক আনোয়ার** হলেন একজন ভারতীয় রাজনীতিবিদ যিনি সর্বভারতীয় মজলিস-ই-ইত্তেহাদুল মুসলিমিনের রাজনীতির সাথে যুক্ত। তিনি মহারাষ্ট্র বিধানসভার একজন সদস্য।

## রাজনৈতিক জীবন
২০১৯ সালের অক্টোবর মাসে মহারাষ্ট্র বিধানসভা নির্বাচন অনুষ্ঠিত হয়। নির্বাচনে তিনি ধুলে নগর বিধানসভা কেন্দ্রের বিধায়ক হিসেবে নির্বাচিত হন। তিনি ছাড়াও তার দলের মহম্মদ ইসমাইল আব্দুল খালিক নির্বাচনে মহারাষ্ট্র বিধানসভার বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ
বিষয়শ্রেণী:১৯৭৪-এ জন্ম
বিষয়শ্রেণী:মহারাষ্ট্র বিধানসভার সদস্য ২০১৯-২০২৪
বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ
১৯৪৫-এর বেলুচিস্তান ভূমিকম্প

**১৯৪৫ সালের বেলুচিস্তান ভূমিকম্প** () ব্রিটিশ ভারতে ১৯৪৫ সালের ২৮ নভেম্বর ১ঃ২৬-এ সংঘঠিত হয়। যার মাত্রা ছিল ৮.১ এবং মার্কালির তীব্রতার স্কেলে যা ছিল এক্স (চরম) যা সর্বাধিক অনুভূত তীব্রতা প্রকাশ করে।

## ভূমিকম্প

ভূমিকম্পের কেন্দ্রস্থল ছিল বেলুচিস্তানের পানসি থেকে ৯৭.৬ কিলোমিটার দক্ষিণ-দক্ষিণে এবং সুনামির ফলে মার্কান উপকূলীয় অঞ্চল-এ ক্ষতি হয়েছিল। ঘটনাটির ফলে কমপক্ষে ৩০০ জন এবং কোথাও কোথাও প্রায় ৪,০০০ জনের মৃত্যুর খবর পাওয়া যায়।

আরেকটি খুব বড় ভূমিকম্প (৭.৩ মেগাওয়াট) প্রায় একই জায়গায় ৫ই আগস্ট, ১৯৪৭ এ ঘটেছিল, তবে এই ভূমিকম্প বা এর প্রভাব সম্পর্কে খুব বেশি কিছু জানা যায়নি।

## আরও দেখুন

* ১৯৪৫-এ ভূমিকম্পের তালিকা
* পাকিস্তানে ভূমিকম্পের তালিকা

## তথ্যসূত্র

**উৎস**

*

## বহিঃসংযোগ
*দক্ষিণ পাকিস্তানে ১৯৪৫ সালের ২৮ নভেম্বরের ভূমিকম্প এবং সুনামি - জর্জ প্যারাস-ক্যারায়ান্নিস
*১৯৪৫ মাকরান সুনামির প্রত্যক্ষদর্শী এবং ঐতিহাসিক দলিল অনুসন্ধান  - ইউনেস্কো
*

বিষয়শ্রেণী:১৯৪৫-এ ভূমিকম্প
বিষয়শ্রেণী:পাকিস্তানে ভূমিকম্প
বিষয়শ্রেণী:১৯৪৫-এ ব্রিটিশ ভারত
বিষয়শ্রেণী:১৯৪৫-এ সুনামি
বিষয়শ্রেণী:বেলুচিস্তানের ইতিহাস
বদরুল আনাম সৌদ

**বদরুল আনাম সৌদ** হলেন একজন বাংলাদেশী টেলিভিশন ও চলচ্চিত্র পরিচালক, চিত্রনাট্যকার ও চিত্রসম্পাদক। তার জন্ম ১৯৭৫ সালে তিনি *[[গহীন বালুচর]]* চলচ্চিত্রের জন্য শ্রেষ্ঠ পরিচালক ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন।

## কর্মজীবন
সৌদ ২০১৫-১৬ অর্থবছরে *[[গহীন বালুচর]]* চলচ্চিত্র নির্মাণের জন্য সরকারি অনুদান লাভ করেন। চলচ্চিত্রটি ২০১৭ সালের ডিসেম্বর মাসে মুক্তি পায়। ত্রিভুজ প্রেমের ছবিটিতে শ্রেষ্ঠাংশে অভিনয় করেন আবু হুরায়রা তানভীর, জান্নাতুল ফেরদৌস মুন ও নীলাঞ্জনা নীলা। চলচ্চিত্রটি ৪২তম জাতীয় চলচ্চিত্র পুরস্কারে সাতটি বিভাগে পুরস্কৃত হয় এবং সৌদ  শ্রেষ্ঠ পরিচালক ও শ্রেষ্ঠ সংলাপ রচয়িতা বিভাগে পুরস্কার অর্জন করেন। ২০১৭ সালের ঈদুল আযহায় তার পরিচালিত *তোমায় হৃদ মাঝারে রাখবো* টেলিভিশন নাটক চ্যানেল আইতে প্রচারিত হয়।

২০১৮ সালের ঈদুল ফিতরে তার রচিত ও পরিচালিত *অক্ষর থেকে ওঠে আসা মানুষ* এবং তার রচিত ও আরিফ খান পরিচালিত *নুরুল আলমের বিয়ে* টেলিভিশন নাটক দুটি প্রচারিত হয়। দুটি নাটকে প্রধান চরিত্রে অভিনয় করেন আফজাল হোসেন ও সুবর্ণা মুস্তাফা। ২০১৯ সালের এপ্রিল মাস থেকে বাংলাদেশ টেলিভিশনে তার পরিচালিত টেলিভিশন ধারাবাহিক *লুকোচুরি লুকোচুরি গল্প* প্রচারিত হচ্ছে। এতে প্রধান চরিত্রে অভিনয় করছেন সুবর্ণা মুস্তাফা ও নীলাঞ্জনা নীলা।

## ব্যক্তিগত জীবন
[থাম্ব|ডান|180px|সৌদের স্ত্রী [সুবর্ণা মুস্তাফা।]]
সৌদ *ডল্‌স হাউজ* সোপ অপেরা সহ-পরিচালনার সময় এর কেন্দ্রীয় অভিনেত্রী সুবর্ণা মুস্তাফার সাথে সম্পর্কে জড়ান। ২০০৮ সালের ৭ই জুলাই মাসে তিনি ঢাকা উত্তরায় এক পারিবারিক আয়োজনে এই অভিনেত্রীর সাথে বিবাহ বন্ধনে আবদ্ধ হন।

২০১৯ সালের ২রা ফেব্রুয়ারি তিনি বুকে ব্যথা অনুভব করলে তাকে প্রথমে ঢাকার পপুলার হাসপাতালে ও পরে মিরপুরের ন্যাশনাল হার্ট ফাউন্ডেশনে ভর্তি করা হয়। তার হার্টে ব্লক ধরা পড়লেও তিনি শঙ্কামুক্ত ও সুস্থ্য হয়ে ওঠেন।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন বদরুল আনাম সৌদ। আন্দোলন চলাকালীন সময়ে বদরুল আনাম সৌদ সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

## চলচ্চিত্রের তালিকা
### চলচ্চিত্র

### টেলিভিশন
;পরিচালনা
* *তোমায় হৃদ মাঝারে রাখবো* (২০১৭)
* *অক্ষর থেকে ওঠে আসা মানুষ* (২০১৮)
* *লুকোচুরি লুকোচুরি গল্প* (২০১৯)

;টেলিভিশন অনুষ্ঠান
* ২০১৬: *আমার আমি* - বাংলাভিশন (অতিথি - সুবর্ণা মুস্তাফাসহ)

## পুরস্কার ও সম্মাননা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী টেলিভিশন পরিচালক
বিষয়শ্রেণী:বাংলাদেশী টেলিভিশন প্রযোজক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর বাংলাদেশী ব্যক্তি
বিষয়শ্রেণী:২১শ শতাব্দীর বাংলাদেশী ব্যক্তি
আবু (দেবতা)

সুমেরীয় ধর্মে **আবু** ছিলেন উদ্ভিদের এক অপ্রধান দেবতা। এনকির রোগ সারাতে যে আট দেবতা জন্মগ্রহণ করেছিলেন, ইনি তাঁদেরই অন্যতম। "আবু" শব্দটির অর্থ "গাছগাছড়ার পিতা"।

স্টিফেন ল্যাংডনের মতে, আবু সম্ভবত তাম্মুজের আদি নাম। তাঁর এই ধারণার ভিত্তি হল দু’টি তথ্য। প্রথমত, আবুকে ইনান্নার স্বামী হিসাবে উল্লেখ করা হয়েছে এবং দ্বিতীয়ত, উরের তৃতীয় রাজবংশের রাজত্বকালের পরবর্তীকালে রচিত গ্রন্থে আবুর নাম পাওয়া যায় না।

## তথ্যসূত্র

* Michael Jordan, Encyclopedia of Gods, Kyle Cathie Limited, 2002

বিষয়শ্রেণী:মেসোপটেমীয় দেবতা
বিষয়শ্রেণী:প্রকৃতি দেবতা